છેલ્લા એકાદ વર્ષથી ખંભાળિયા ખાતે મામલતદાર તરીકે ફરજ બજાવતા ચિંતન વૈષ્ણવની વિવાદાસ્પદ કામગીરીને લઈને વિવાદો ઊભા થયા હતા. પ્રથમ ખેડૂતોમાંથી આવેલી ફરિયાદો બાદ વેપારીઓએ પણ મામલતદારના વિરોધમાં ઉચ્ચસ્તરે રજૂઆતો કરી હતી. આ અરજદારોમાં સરકારી કર્મચારીઓનો પણ સમાવેશ થતા ધીરે ધીરે મામલતદાર તરફેનો રોષ પ્રબળ બન્યો હતો. તાજેતરમાં ખંભાળિયા ખાતે સર્કીટ હાઉસમાં કલેક્ટર અને સાંસદ વચ્ચેની મીટીંગ દરમિયાન વેપારીઓ, ખેડૂતો અને સરકારી કર્મચારીઓએ હલ્લાબોલ કરતા સાંસદ અને કલેકટર બહાર આવ્યા હતા.